**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2022 M. GEGUŽĖS 26 D. SPRENDIMO NR. T2-145 „DĖL SAVIVALDYBĖS BŪSTŲ PARDAVIMO“ PAKEITIMO“ (N)**

1. **Sprendimo projekto esmė tikslai ir uždaviniai.**

 Šiuo sprendimu siekiama pakeisti Savivaldybės tarybos priimtą sprendimą ir pripažinti netekusiu galios priimto sprendimo papunktį, kuriame savivaldybės būsto nuomininkui buvo leista įsigyti būstą, tačiau jis būsto nepirko.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Lietuvos Respublikos vietos savivaldos įstatymo 18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Parengtu sprendimo projektu keičiamas Klaipėdos miesto savivaldybės tarybos 2022 m. gegužės 26 d. sprendimas Nr. T2-145 „Dėl savivaldybės būstų pardavimo“ ir pripažįstamas netekusiu galios 1.1 papunktis, kuriame buvoleista savivaldybės būsto nuomininkui K. A. pirkti savivaldybei nuosavybės teise priklausantį 45,63 kv. metro ploto būstą Sausio 15-osios g. 20-*(duomenys neskelbtini)*, Klaipėda, unikalus Nr. *(duomenys neskelbtini)*, už kainą – 47 080,00 Eur (keturiasdešimt septyni tūkstančiai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą.

Buvo atliktos visos teisės aktuose numatytos būsto pardavimo procedūros, tačiau būsto nuomininkas 2022-09-19 pateikė prašymą, reg. Nr. RS7-4462, kuriame nurodoma, kad dėl susiklosčiusių asmeninių aplinkybių būsto nepirks.

Šiuo sprendimu siūlome pakeisti aukščiau nurodytą Tarybos sprendimą ir 1.1 papunktį pripažinti netekusius galios.

**3. Kokių rezultatų laukiama.**

 Neparduotas būstas lieka Klaipėdos miesto savivaldybei.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Už neparduoto būsto vertės nustatymą pareiškėjas sumokėjo savo lėšomis. Savivaldybės lėšos nebuvo naudojamos.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

 **7. Galimos teigiamos ar neigiamos sprendimo priėmimo pasekmės.**

 Neįgyvendinus naikinamo sprendimo papunkčio, už parduodamą Klaipėdos miesto savivaldybei nuosavybės teise priklausantį būstą nebuvo gautos ir į savivaldybės biudžetą nepervestos lėšos – 47000,00 Eur.

 Teikiame svarstyti šį sprendimo projektą.

PRIDEDAMA. Sprendimo lyginamasis variantas (N), 1 lapas.

Turto valdymo skyriaus vedėjas Edvardas Simokaitis